Dr'2. Statthalter Andreas Egli,  stahd verschwitzt am Brunnätregli,  wäscht dr'Schweiss vom Gsicht und Haar,  ohni herts Training, wirsch niäh ä Star.  Fir Dey nechscht gross Bärglaif,  nimmsch Dui das all's i Chaif.  Das  heisst, ja niäh härä hecklä,  meglichscht gredi uifä secklä.  irgendeinisch, das isch i'dr-innä,  wettisch ä Medalliä gwinnä.  Dey 6jährig Lukas  hed ai am Secklä Spass.  Dem isch äs am Stanser Jugendlaif nur so grolld,  und hed grad, ä 2. Platz uisä-ghold.  Dui fragsch, "wiä hesch das gmacht",  dr'Luki seid und lacht,  "Babi wenn'd ai ä 2. Platz wotsch erringä,  de muäsch eifach, nu schneller springä!"    Vom Andreas weis'i nu än'anderä  gschwind,  Dui heigsch drey schwarzi Hobbi, seid ä Frind.  1. seygsch jedes Mal nach 90 Minuitä, kaputtä  as Schiedsrichter bim Tschuttä.  2. hed'mä miär ärnschthaft brichted,  heigsch Dui leydäschaftlich schwarzi Schaf zichted,  bsunders bi Beck und Bänzä,  gsächisch Dui grossi Differänzä.  3. bim schwärzischtä Hobbi, dägsch ganz bsunders brilliärä:  bim Steak und Wirst grilliärä